tomron87/hebrew-wikipedia-sentences-corpus huggingface dataset:
ההרכב כלל את הנגנים אריה וולניץ (שהפיק מוזיקלית את "לראות את הפנים") בבס, ערן קנדלר בגיטרה, דובי אנגלר בקלידים ורן ורד בתופים).
תופעת דופלר השתתפה אז גם בערב התרמה למלחמה באיידס במועדון הסינרמה ובלילות יפו לצד החברים של נטאשה, טנגו, קורין אלאל, בנזין ועוד.
הרכב הנגנים הזה המשיך בשנה שלאחר מכן ללוות את ירמי קפלן גם בהופעות הסולו שלו.
בשנת 1989 זכה ברוך פרידלנד בתואר "תגלית השנה" של העיתון חדשות.
בעקבות פנייתו של המפיק שלמה צח הוקלטו ופורסמו שירים רבים נוספים שפרידלנד כתב והלחין עבור אילנית, אדם, דורון מזר (כולל הפקה מוזיקלית עם ירון (ניסימוב) ניב דפנה דקל, הדצים ועוד.
ב-1989 יצא הסינגל השני של הלהקה "קוטפת" (בו השתתף ירמי קפלן בהלחנת השיר) וגם הוא השתתף בתוכנית "להיט בראש" בקליפ מושקע שביים דן בירון.
באותה שנה הקליט ברוך/תופעת דופלר עם דפנה דקל את השיר "זמנים משתנים" עבור המצעד השנתי של רשת ג'.
בסוף 1990 יצא שיר נוסף של הלהקה "וביום ההוא האחרון" (בהפקה מוזיקלית משותפת על ירון (ניסימוב) ניב ובהשתתפות הגיטריסט והיוצר בועז קביליו) שאף הוא נכנס למצעד הפזמונים וזכה להצלחה מועטה.
המופע שהופק מוזיקלית עם גלעד עצמון הועלה בכל רחבי הארץ, כולל מופעים מרובי קהל כמו בלילות יפו, מועדון רוקסן ופסטיבל ערד.
בסופו של דבר, האלבום הראשון של הלהקה יצא ב-1993 בהפקה עצמית ובהפצת הד ארצי.
שיר הנושא של האלבום, "ליפול על גן-עדן", צעד 3 שבועות במקום הראשון, הגיע למקום החמישי במצעד השנתי תשנ"ג (1993) של רשת גימל ועורר שערורייה כשנטען שהוא מטיף להתאבדות.
השיר גם הגיע למקום התשיעי במצעד השנתי של גלי צה"ל .
אלבום הבכורה כלל להיטים נוספים כמו "המחול", "בתוך החושך", "מה שבין הלידה והמוות", ו"תמיד הוא סולח", בנוסף לשירים שיצאו לפני שהאלבום יצא: "לראות את הפנים", "קוטפת" ו"וביום ההוא האחרון".
תקליט השדרים "הרחוב הזה" שיצא בשנת 1989 לא נכלל באלבום.
בשנת 1995 יצא אלבום הקונספט "מחליף צבעים" שכלל את הלהיטים "אלוהים", "ענן", "אבל האמת היא" וגרסת כיסוי לשיר "מקיץ אל חלום" שכתב והלחין פרידלנד לגלי עטרי.
בשנת 1998 יצא האלבום השלישי "לאן נעלם ברוך פרידלנד?", שהיה האחרון שהופץ על ידי חברת "הד ארצי", מתוכו בלטו השירים האוטוביוגרפיים "האיש שהייתי אני" ו"אשם" (לו הופק קליפ בשנת 2023) והשיר "פרחים".
כמו כן נכלל באלבום בדואט "כל אחד" עם ירמי קפלן.
לשיר שנכתב עם היוצר האוסטרלי דרו טייסון הויל הופק קליפ פרובוקטיבי בבימויו של אהרון קפלן.
האלבום היה ההפקה המוזיקלית הראשונה של נגן הבס ישי גזית, כיום מפיק להקות K-Pop בארצות הברית.
בשנת 2001 הוציאה הלהקה את הסינגל "בשבילך", במסגרת פסטיבל הזמר והפזמון המחודש, שזכה להצלחה יחסית, השיר הופיע באלבום הפסטיבל.
באותה שנה זכה ברוך פרידלנד ב"פרס אקו"ם לעידוד פרסום היצירה".
ב-2002 יצא הסינגל "שנת חורף" שהופק עם רפאל סופר ובשנת 2003 יצאו הסינגלים "בקצות האצבעות" ו"צא וראה" כהפקת הרכב עם הנגנים תמי כספי אשל בפסנתר, גדי בן אלישע בגיטרות, בנצי גפני בבס ויהושע לימוני בתופים.
בשנת 2008 הוציאה תופעת דופלר לאור את הסינגל "נשחק באהבה".
במהלך שנות האלפיים קיימה הלהקה הופעות בודדות, וב-2007 הופיעה הלהקה לציון 25 שנות פעילות של פרידלנד ולרגל הפצת שירי הלהקה ברשתות הסלולריות השונות.
בשנת 2010 יצא האלבום "הבוטלג של ברוך" שכלל את הסינגלים שיצאו בעשור הראשון של שנות האלפיים וקטעים נדירים.
בינואר 2016 הוציאה "תופעת דופלר" עם המפיק המוזיקלי תומר כץ סינגל בשם "הסולם".
בפברואר 2017 הוציאה "תופעת דופלר" אלבום חמישי בשם "בין שמיים וארץ" שכולל שירים כמו "עורי" (שיצא ב-2011 וזכה להצלחה יחסית ברשת ג'), "נדנדה" (שהצליח מאוד ברשת גימל) ו"מלאך".
העבודה על האלבום נמשכה שש שנים ורוב שיריו יצאו כסינגלים.
בעשור השני של המאה ה-21 חזרה הלהקה להופיע, כשלהרכב הקבוע עם פרידלנד ורונן זל התווספו גיל מלמוד (בס) וג'קי שרגא (תופים).
בשנת 2020, בפרוץ מגפת הקורונה, יצאו פרידלנד וזל בסדרה ארוכה (שנמשכת עד היום) של גרסאות כיסוי אקוסטיות לשירים לועזיים אהובים תחת השם "החדר של ברוך".
נכון לאוגוסט 2023 עומד מספר השירים על 135.
השירים מועלים מדי שבוע לפייסבוק וליוטיוב ורובם מושמעים על בסיס קבוע בתוכניות רדיו שונות ב"כאן 88" וב"רדיו פלוס" ומבוצעים בהופעות אקוסטיות מיוחדות של תופעת דופלר.
ב-14 בספטמבר 2023 מציינת תופעת דופלר 30 שנה לאלבום "ליפול על גן עדן" ויום הולדת 60 לפרידלנד, במופע חשמלי חגיגי בתיאטרון גבעתיים בהשתתפות אילנית, דפנה דקל ושירה זלוף.
את מקומה של תמי כספי אשל (שפרשה מההרכב) על הקלידים ייקח יאיר סתוי.
הבוטלג של ברוך- מהדורה מיוחדת (2019)
תופעת גיבס היא תופעה שגילה המתמטיקאי האמריקאי ג'וסיה וילארד גיבס לגבי טורים אין סופיים אשר מהווים קירוב של פונקציות עם אי-רציפות.
התופעה היא שלכל סכום סופי של הטור האין סופי תהיה שגיאה באזור של נקודות האי-רציפות.
גודל השגיאה הוא 9% מהערך של אי-הרציפות, והשגיאה אינה מופיעה בטור האין-סופי, אלא ככל שמשתמשים ביותר איברים בסכום הסופי, השגיאה תופיע יותר ויותר קרוב לנקודת האי-רציפות, אך לא תיעלם כל עוד הטור סופי.
תהי פונקציה חלקה למקוטעין בקטע ותהי נקודת הקפיצה של הפונקציה בקטע, המקיימת: , אזי קיימת סדרת נקודות {} המתכנסת ל- מימין, כך ש: .
כמו כן, קיימת סדרת נקודות המתכנסת ל- משמאל כך שמתקיים: , כאשר קבוע חיובי
סדרה זו מתכנסת מימין ומשמאל, גילוי הסדרה על שם מתמטיקאי צרפתי גיימי פלדמן
בתרבות האינטרנט, תופעת אינטרנט , או מֶם אינטרנט (Internet meme), הם תוכן, לרוב הומוריסטי, שמתפשט באופן "ויראלי" באמצעות מרשתת האינטרנט, כגון שירים, סרטונים ויראליים, פרסומות, אגדות אורבניות, ידוענים לרגע וסלנג.
יש המייחסים באופן שגוי את המושג "מם אינטרנט" רק לתמונות עם כיתוב מצחיק אך, כאמור, המושג רחב יותר.
הפופולריות של תופעות אלו גדלה יחד עם ההתרחבות של רשת האינטרנט ובמיוחד של כלים המאפשרים חיפוש והפצה קלה, כמו גוגל ויוטיוב.
לרוב, תופעות אלו מתאפיינות בתקופת פריחה מהירה (הגעה לידיעת קהל רחב תוך ימים או שבועות ספורים) שלאחריה תקופת דעיכה.
מאהיר צ'ארֶה (בטורקית: Mahir Çağrı, מכונה Internet Mahir, נולד בשנת 1962), טורקי שהפך לידוען אינטרנט ב-1999. אתר האינטרנט עמוס התמונות של צ'ארה מכריז, באנגלית קלוקלת, על אהבתו למוזיקה, ספורט, טיולים ונשים.
האתר זכה למבקרים רבים ונוצרו פרודיות רבות עליו.
קארה קנינגהם , אמריקאית שהפכה לידוענית אינטרנט בשנת 2007. קרוקר משכה תשומת לב רבה כאשר פרסמה סרטון ויראלי בספטמבר 2007 בו עמדה לצדה של הזמרת הפופ האמריקנית בריטני ספירס.
בסרטון זה, שנצפה עשרות מיליוני פעמים מאז, קרוקר משבחת את ספירס בקול צפצפני ובכייני ומבקשת ש"יעזבו אותה" ("!leave Britney alone"), וזאת לאחר שהועלו טענות שונות על שערוריות שהייתה מעורבת בהן, לכאורה.
קרוקר פרסמה סרטונים נוספים בנושאים שונים שזכו גם הם לחשיפה.
נוצרו פרודיות רבות על הסרטונים והם הוצגו בתוכניות בידור שונות.
ג'סטין ביבר , זמר קנדי שהפך מפורסם אינטרנט כבר בגיל 13. הוא התגלה על ידי יהודי אמריקאי בשם סקוטר בראון, צייד הכישרונות, שבעת גלישה באינטרנט מצא סרטון משפחתי שאימו של ביבר העלתה ליוטיוב לראוות המשפחה.
לאחר מאמצים רבים, הצליח סקוטר לאתר את מגורי הכוכב הקנדי הפוטנציאלי.
אך שם, היה עליו לשכנע את אימו של ביבר, אשה נוצרייה אדוקה, כי לביבר צפוי עתיד זוהר כזמר מצליח.
לאחר שהשתכנעה והתירה לחשוף, הפך בראון למנהל האישי שלו.
הם החלו בעבודה משותפת ביצירת גרסאות כיסוי לשירים שילדים מחפשים ביוטיוב, כדוגמת השיר "איתך" של כריס בראון.
המטרה הייתה שבעקיפין יצפו גם בגרסתו של ביבר ויתאהבו בצעיר המוכשר.
המשימה הצליחה ולביבר הייתה חשיפה מדהימה ביוטיוב.
אז החלו לשגר לאתר שירים מקוריים וההצלחה הייתה מיידית.
בגיל 16 ביבר הוכתר על ידי המגזין הנודע People ל"כוכב הפופ הגדול בתבל" ותופעת ההיסטריה סביב הצלחתו זכתה לכינוי ביברמאניה.
בשנת 2009 הוציא לאוויר את אלבומו הראשון "My World", בשנת 2010, יצא אלבומו השני שנקרא "My World 2.0".
שניהם אוחדו לאלבום שנקרא "My Worlds".
ביבר הפך לאמן הצעיר המצליח ביותר במצעד מכירות האלבומים האמריקאי מאז סטיבי וונדר.
מכירות תקליטיו חצו את קו הארבעה מיליון וביבר זכה לאלבומי פלטינה וזהב ברחבי העולם.
הביברמאניה הגיעה לשיאה, כאשר החזיק ביבר, עם למעלה מ-500 מיליון צפיות, בשיא הצפיות ביוטיוב.
חברה תלותית מדי הופיעה לראשונה ביוטיוב ב-6 ביוני 2012, כחלק מתחרות מעריצים של ג'סטין ביבר.
החברה, ששמה הוא ליינה מוריס (ידועה בתור ליינה), אובססיבית לבן זוגה ולא מוכנה להניח לו, ובעצם מטרידה אותו וחושדת בו ללא הרף.
הווידאו הראשון זכה למאות אלפי צפיות ביומו הראשון, ועד היום צפו בו עשרות מיליוני אנשים.
מאז, הפכה תמונה אחת של ליינה למם אינטרנטי, בו היא מופיעה בחיוך מטורף ועיניים בוהות, ולרוב מצורף משפט מאיים כלפי בן זוגה, למשל "מחקתי את כל סרטי הפורנו שלך, והחלפתי אותם בסרטים שצלמתי לך." או לחלופין: "שכחת לספר לי שאתה נוסע לטיול עם חברים שלך.
מזל שהתקנתי GPS על האוטו שלך כך שיכולתי לעקוב אחריך."
המשפט העילג של המפגינה מונא אל בחירי המצרייה, שמשמעו "שתוק את העכבר שלך, אובמה" (מקור הטעות בדמיון בין המילה "mouse" (עכבר) למילה "mouth" (פה) שבמשפט התקין), הפך אותה לכוכבת תקשורת בעולם הערבי.
סרטון של ריקרדו מילוס, חשפן ברזילאי, רוקד עם בנדנה אדומה ותחתונים בצבעי דגל ארצות הברית, הפך לתופעת אינטרנט בתחילת שנת 2019. הסרטון של ריקרדו החל להתפשט בעיקר בקליפים באתר טיקטוק, כאשר הוא מופיע ורוקד במהלך הקליפים.
בעקבות התפשטות הסרטון, הועלו לאתר יוטיוב סרטונים רבים בהם נראה הסרטון של ריקרדו מלווה בשירים שונים, כדוגמת השיר DotA של הדי-ג'יי השוודי בסהאנטר.
במהלך טקס ההשבעה של ג'ו ביידן לנשיאות ארצות הברית בינואר 2021 צולם ברני סנדרס יושב ב"ריחוק חברתי" על כיסא מתקפל עטוף במעיל "עממי" כבד וכפפות צמר.
תוך זמן קצר התמלאה הרשת בתמונות של סנדרס יושב באתרים שונים, משתתף באירועים היסטוריים ועוד.
כך למשל התפרסמה תמונה של סנדרס יושב עם פורסט גאמפ, עם גיבורי "משחקי הכס", עם מלכת הממלכה המאוחדת, מתארח בחדר הסגלגל, יושב על מאדים, יחד עם תופעות רשת אחרות ובאינספור אתרים אחרים.
בנוסף התפרסמו ברשת אתרים המאפשרים לשלב את התמונה בכתובות גוגל מפות ועוד.
"עובדות צ'אק נוריס" הן משפטים הומוריסטיים אודות אמן הלחימה והשחקן האמריקאי צ'אק נוריס.
תופעה זו החלה בשנת 2005 ונפוצה באתרים רבים באינטרנט.
כאשר נוריס שמע עליהם הוא טען כי הופתע מהתייחסות זו אליו וכי הוא מקבל אותה כמחמאה.
לעומת זאת, ב-2007 תבע נוריס מוציא לאור אשר פרסם ספר עם מאות "עובדות" כאלו, בטענה שזה גובל בגזענות, מוציא לו שם רע, ועושה שימוש ציני בשמו הטוב לשם השגת רווח כספי.
כשצ'אק נוריס עושה שכיבות סמיכה, הוא לא עולה ויורד אלא דוחף את כדור הארץ כלפי מטה.
צ'אק נוריס לא מציית לחוקים, החוקים מצייתים לצ'אק נוריס.
צ'אק נוריס ספר עד אינסוף - פעמיים.
צ'אק נוריס יכול לטפס על סולם ריכטר.
צ'אק נוריס לא עושה ספורט.
צ'אק נוריס כל כך חזק שהוא יכול להוביל סוס אל המים וגם להכריח אותו לשתות.
צ'אק נוריס כל כך קשוח שהוא יכול לפגוע בשתי אבנים עם ציפור.
צ'אק נוריס יכול לדבר בכתב ברייל.
"ברוסיה הסובייטית" (באנגלית - In Soviet Russia) הם משפטים הומוריסטיים שיצר יעקב סמירנוף, קומיקאי, צייר ומורה ממוצא רוסי-אמריקאי (ממשפחה יהודית).
באמריקה, אתה נוהג במכונית (In America, you drive car).
ברוסיה, מכונית נוהגת (גם: מנהיגה) בך (In Soviet Russia, car drives you).
ביטוי זה התפשט החל מאוקטובר 2017, ובא להוקיע הטרדה מינית ואלימות מינית.
ביטוי זה התפשט החל משנת 2017 בעקבות ציוץ של דונלד טראמפ.
lolcat הוא תמונה המכילה תצלום, לרוב של חתול, יחד עם כותרת מצחיקה, בדרך כלל באנגלית קלוקלת.
השם lolcat הוא הרכב של המילה חתול (cat) והמילה LOL (סלנג אינטרנטי שנועד להביע צחוק, ראשי תיבות של laughing out loud).
המונח "lolcat" זכה לפופולריות רבה בארצות הברית ואף נכתב עליו במגזין הפופולרי "טיים מגזין".
תופעת ה-lolcat החלה כנראה בשנת 2005, כאשר רבות מהתמונות הראשונות הופיעו באתר האינטרנט "4chan", פורום המבוסס על פרסומן של תמונות, אולם רק בתחילת 2007 עם הופעתו של האתר "I Can Has Cheezburger" החלה התופעה לצבור תאוצה.
Pedobear (בתעתיק: פדובר) הוא דמות בדיונית שצברה פופולריות עצומה ב-4chan ומתוארת כ"דוב מצויר פדופילי".
השם Pedobear הוא חיבור של המילה pedo (קיצור של pedophile, פדופיל) ו־bear (דוב).
הדמות הוצגה במקור בתמונות המכילות טקסט הומוריסטי על נושאי טאבו כגון פדופיליה ופורנוגרפיית ילדים.
מקור הדמות באתר בעל שם זהה המשמש להפצה וצריכה של פורנוגרפיית ילדים ברשת האפלה.
Doge (בתעתיק: דוֹג) הוא תופעת אינטרנט שהפכה לפופולרית בשנת 2013. הדוג הוא כלב שִׁיבָּה אִינוּ יפני, המופיע באתרי אינטרנט מוקף במילים או משפטים קצרים באנגלית משובשת.
הדוג יופיע לרוב בתמונה, בה הוא מוקף במילים או משפטים קצרים עם אותיות צבעוניות בפונט Comic Sans באנגלית משובשת, כגון "amaze","so scare" ופעמים רבות המילה "wow" תיכלל גם.
התמונה המקורית, עליה מבוססות רוב התמונות, היא של כלבת שיבה אינו ששוכבת על ספה ומביטה אל המצלמה.
היסטוריה בפברואר 2010, אָטְסוּקוֹ סָטוֹ, גננת יפנית, העלתה תמונות של כלבת השיבה אינו שלה, קָבּוֹסוּ, לבלוג שלה.
באוקטובר 2010, הועלתה באתר רדיט תמונה של קבוסו, שקיבלה 266 הצבעות בעד, 218 נקודות ו-48 תגובות.
בנובמבר 2013, אתר יוטיוב יישם ביצת פסחא: כאשר "doge meme" יוזן בתיבת החיפוש, כל האותיות בדף התוצאות יהיו בפונט Comic Sans וצבועות בצבעים שונים.
דוגקוין "דוז'קוין" הוא מטבע מבוזר שמשתמש בדוג בתור לוגו.
המטבע נוצר על ידי מתכנת אמריקאי, בִּילִי מָרְקוּס, והוצג לראשונה ב-8 בדצמבר 2013. בניגוד למטבעות מבוזרים אחרים, לדוגקוין יש תוכנית הפקה ראשונית מהירה: עד סוף שנת 2014, יהיו בערך 100 מיליארד מטבעות דוגקוין ו-5.2 מיליארד מטבעות נוספים בכל שנה לאחר מכן.
נכון ל-10 באוקטובר 2014, נכרו מעל ל-94 מיליארד מטבעות דוגקוין, בהתאם לתוכנית.
"ביג צ'אנגס" הוא דמות מצוירת שבדמותו של באגס באני שהופיע לראשונה בסרט הקצר "Wabbit Twouble".
נפוץ מ-2017. למשחק נוצרו מספר תופעות, ביניהן אנשים שרוקדים לריקוד ברירת המחדל של המשחק.
מספר זמרים כגון דרייק וסטטיק אף שיחקו במשחק עם יוטיוברים בעלי כמות גדולה של עוקבים.
משחק וידאו משנת 2004 והשישי בסדרת המשחקים Grand Theft Auto, סאן אנדרס זכה למספר תופעות רשת הקשורות למשחק, בין השאר לציטוטים של הדמות "ביג סמוק": באחת מהמשימות המוקדמות, ביג סמוק מזמין אוכל ברשת מזנון מהיר, כאשר הוא מעמיס על ההזמנה סוגי מאכלים שונים: .
בציטוט נוסף של הדמות, ביג סמוק גוער בשחקן, שמגלם את CJ, לעקוב אחר רכבת וכאשר השחקן נכשל במשימה, ביג סמוק אומר כי ..
בדומה ל-Grand Theft Auto: San Andreas, גם משחק זה זכה לתופעות רשת מרובות.
אחד מהציטוטים שצבר תאוצה בסוף 2020 הוא ציטוט מסצנה בה הדמות לאמר יורדת ומשפילה את השחקן, המגלם את הדמות פרנקלין.
בסצנה, שמתרחשת אחרי המשימה "Franklin and Lamar", פרנקלין חוזר לביתו ופוגש בחברו לאמר.
לאמר שואל אם הוא יכול להיכנס לביתו, אך זה נענה בגסות ובשלילה על ידי פרנקלין.
בתגובה, לאמר מנסה להשפיל את פרנקלין, כאשר הוא אומר שהתספורת שלו מגוחכת ושהוא בחיים לא יוכל להשיג בחורות עם תספורת כזו.
בנוסף, הוא מזכיר את האקסית שלו, טנישה ואומר שאפילו היא לא תחזור אליו.
הציטוט המלא (בתרגום חופשי לעברית):
סצנה זו זכתה לפרודיות רבות, כאשר מודרים משנים את הדמות של לאמר לדמות אחרת ואף מדבבים מחדש את הסצנה עם חיקויים וקולות שונים.
התופעה הגיעה לשיא כאשר בערוץ "PlayStation Haven" הועלה סרטון ב-12 בינואר 2021, בהם המדבבים המקוריים של לאמר ופרנקלין, סלינק ג'ונסון ושון פונטנו, משחזרים את הסצנה מחדש בעולם האמיתי.
הסרט נחשים על המטוס משך תשומת לב רבה באינטרנט, בזכות שמו ועלילתו, שנה לפני יציאתו לאקרנים ב-2006. פורסמו פרודיות רבות על שם הסרט והוא זכה לקיצור פופולרי "SoaP" (ראשי תיבות של השם באנגלית).
לדוגמה: "Snakes on an MP3" (נחשים על MP3) - שיר ראפ, Cats on a Plane (חתולים על המטוס) - סרטון ויראלי.
איש הווינבאגו הוא סרט תיעודי אמריקאי משנת 2009, אודות תופעת האינטרנט שיצרה סרטון פרסומת משנת 1989 למיני וואן של חברת ווינבאגו.
הסרטון הכיל התפרצויות של זעם ושל קללות מאיש המכירות, ג'ק רבניי.
בסרט האימה "טרול 2" ("Troll 2") משנת 1990, המשך בשם בלבד של הסרט "טרול" משנת 1986, ישנה סצנה בה אחת הדמויות צועקת "!Oh my god".
סצנה זו הועלתה פעמים רבות ליוטיוב והועלו סרטונים המציגים קטעים שאינם קשורים לסצנה אשר פסקולם הוחלף בצעקה.
מבקרי סרטים רבים באינטרנט התייחסו לסרט ולסצנה הזאת בפרט בסרטוניהם.
באחת מהסצנות בסרט הקומדיה "רחוב ג'אמפ 22" שיצא בשנת 2014, השחקן צ'נינג טייטום אמר את המשפט "My name is Jeff".
זמן קצר לאחר מכן אנשים לקחו את הקטע וחיברו אותו עם קטעים מסרטים או שירים על מנת ליצור סרטון שנראה כאילו המשפט "My name is Jeff" היה חלק ממנו.
בשנת 2005 החלו להופיע קטעים פרודיים בשם "היטלר מתעצבן" שבהם נראית דמותו של היטלר מתעצבנת על שלל נושאים.
הסצנה לקוחה במקור מהסרט "הנפילה" ובה נראה היטלר מתעצבן על כישלון של מתקפה אשר עליה הוא פקד.
בקטעי "היטלר מתעצבן" נראית סצנה זאת אשר מצורפות אליה כתוביות בהקשר אחר שעליו רצה יוצר הסרט למחות.
לאחר שהועלו מאות סרטונים כאלו הגישה מפיצת הסרט, Constantin Films, בקשה ליוטיוב להוריד מהאתר את כל אותן פרודיות בשל הפרת זכויות יוצרים, לטענתה.
יוטיוב הסירה את הסרטונים, אך זה לא מנע מגרסאות אחרות לעלות.
צ'ארלי נשך לי את האצבע - שוב!
הוא סרטון ביתי קצר שהועלה ליוטיוב כסרטון משפחתי והפך במהרה לתופעת אינטרנט.
בסרטון מתועדים שני אחים, צ'ארלי והארי, כאשר הארי הבוגר יותר מכניס לצ'ארלי הפעוט את אצבעו לפה.
צ'ארלי הקטן נושך להארי את האצבע, הארי מייבב מכאב ואת צ'ארלי הסיטואציה מצחיקה.
הסרטון הועלה לרשת על ידי אביהם של הילדים, הווארד דייוויד קאר, בחודש מאי 2007. הסיבה לחשיפת הסרטון הייתה תמימה למדי, הקושי לשלוח זאת לדודים בדואר אלקטרוני.
הסרטון התגלגל בין צופים רבים שהפיצו אותו והוא הפך לסרטון מפורסם ביותר שזכה בלמעלה מ-387 מיליון צפיות.
בחודש אוגוסט 2009 הפך לסרטון הנצפה ביותר אי פעם והכניס לגוגל כסף רב מפרסום.
על פי דיווחים, 4 שנים לאחר שהועלה לראשונה לרשת קיבל האב המחאה על סך 120 אלף ליש"ט (בסביבות 700 אלף שקלים חדשים) ישירות מגוגל, שמייצגים את חלקו של בעל הסרטון מכלל ההכנסות בעקבות פרסומות באתר.
הבמאי ג'ף צ'אן ערך את הסרטון ויצר לו גרסה חדשה ומפחידה.
הרגע התמים הזה הופך לסרטון אימה בו זומבים מסתערים ומנסים לנשוך את האצבע.
הארלם שייק , היא תופעת אינטרנט שהחלה בפברואר 2013 שהיא בעצם העלאת סרטונים ליוטיוב שבהם מופיעים קבוצות של אנשים שרוקדים ריקוד המזכיר את הארלם שייק בליווי השיר Harlem Shake.
בפרק 28 של סדרת האנימה "דרגון בול Z", נשאל וג'יטה, פולש מן החלל החיצון, לגבי כמות האנרגיה של סון גוקו שהגיע ללחום נגדו.
ווג'יטה משיב בתגובה שרמות האנרגיה שלו גבוהות מ-9000 ("It's over nine thousand!").
ברשת מסתובבות תמונות שכוללות את המשפט שאמר ווג'יטה.
אתגר דלי הקרח , הוא תופעת אינטרנט שהתחילה באוגוסט 2014. האתגר מציב בפני המשתתף החלטה בעלת שתי אפשרויות, השלכת דלי מלא במי קרח על ראשו, או נתינת תרומה כספית לעמותות ALS במטרה לעורר מודעות למחלה חשוכת המרפא.
לא ידוע מי יצר את הפלאש המקורי, אבל ימים ספורים לאחר העלאתו, נוצרו מאות דפי אינטרנט המציגים את השיר, ואלפי גרסאות לשיר.
ב-10 ביולי 2006 דווח בעיתון הפיני הנפוץ Helsingin Sanomat כי הפופולריות של השיר צמחה מחדש וחברי הלהקה קיבלו לפתע אלפי מכתבי מעריצים מכל העולם.
קטע הפלאש הועלה לראשונה בישראל ב-15 באוגוסט 2006 ומאז זכה לצפיות רבות ולעשרות חיקויים.
זהו רינגטון פופולרי בחברות הסלולר בישראל ובעולם.
קטע האנימציה לקוח מתוך סדרת האנימה היפנית בליץ', והדמות המופיעה בו היא של ילדה בשם אוריהימה אינואה.
בקטע זה הילדה מסובבת כרישה (ירק ממשפחת השומיים) ומסבירה לחברתה (בסרט האנימה ממנו לקוח הקטע) שהיא מעוניינת לבשל משהו עם הכרישה (Orihime Inoue היא דמות שאוהבת לאכול מאכלים מוזרים).
בניגוד לשאר השיר, שורות אלו הלקוחות ממנו בשביל הקטע (27 שניות) הן חסרות משמעות (סקאט).
בשנת 2009 הועלה ליוטיוב סרטון משנת 1976 המציג את הזמר הרוסי אדוארד חיל (1934–2012) שר גרסת סקאט לשיר "אני שמח, כי אני סוף סוף חוזר הביתה" (Я очень рад, ведь я, наконец, возвращаюсь домой).
השם "Trololo" הוא אונומטופיאה של הדרך הייחודית בה הפיק חיל צלילים בשירתו.
לטענתו של חיל, מילות השיר המקוריות מתארות עלילה אודות קאובוי הרוכב על סוס לחוותו.
לשיר נעשו חיקויים רבים, ולאינטרנט עלו גרסאות של השיר מתנגן במהירות גבוהה ממהירותו המקורית ואף גרסה של השיר מתנגן לאחור.
נוסף על כך, משתמשים רבים העלו ליוטיוב גרסה של הסרטון בה מודבקים על פניו של חיל פרצופים כגון Trollface, פניו של כלב ופרצופים נוספים.
ישנם גם קליפים רבים, הלקוחים לרוב מסרטים או סדרות טלוויזיה, אשר פסקולם הוחלף באופן מלא או חלקי בשיר.
אדוארד חיל מכונה לעיתים "Mr.
זנגה זנגה (מקור האיות בערבית: זנקא זנקא, אולם האות קאף נהגית כ-/g/ בדיאלקט בדואי-לובי) הוא סרטון ויראלי שפורסם ביוטיוב וזכה לתשומת לב בתקשורת הישראלית והעולמית.
השיר הפך לפופולרי בעולם הערבי בכלל ובקרב האופוזיציה הלובית בפרט ואף הביא את קדאפי להורות לאנשיו "להכין שיר תגובה", אך נעשה בו שימוש גם על ידי תומכי קדאפי.
ליצירה המקורית יש, נכון לספטמבר 2021, כ-5.6 מיליון צפיות, וביחד עם הגרסה ללא הרקדנית כ-7.2 מיליון צפיות.
שיר פופ קוריאני של הראפר סיי שהפך ללהיט גדול ביוטיוב, זכה לפרודיות ולסרטוני תגובה רבים ובשיאו היה במקום הראשון במצעד השירים באתר יוטיוב.
היה לסרטון הראשון ששבר את רף המיליארד צפיות תוך עקיפת השיר בייבי של ג'סטין ביבר.
כמו כן התברג במקומות גבוהים במצעדים רבים ברחבי העולם, כולל מצעד Billboard האמריקאי.
השיר, שכוון בראשונה לקהל הקוריאני, זכה להצלחה גלובלית, שהחלה דרך הרשת, על ידי שיתופים באתר פייסבוק וצפיות ביוטיוב.
התייר ממגדלי התאומים הוא אגדה אורבנית מפורסמת, שהופצה באינטרנט.
המטייל צולם על גג מגדלי התאומים בשניות שקדמו לפגיעת המטוסים בפיגועי 11 בספטמבר.
בתמונה, שהופצה באמצעות הדואר האלקטרוני, אכן נראה ברקע מטוס בדרכו למגדלי התאומים.
בתחילת שנת 2014 פורסמה תמונה מעובדת של יריד תעסוקה מקצועית בטכניון, ובה הכיתוב, לכאורה, "ברוכים הבאים - העבודה משחררת".
שילוב הביטוי "העבודה משחררת" בכרזה ופרסום נרחב שלה בפייסבוק, הובילו לגל של מחאות נרחב ברחבי האינטרנט, וחייב את הטכניון לפרסם תגובת הבהרה וצילום מפורש של השלט המקורי, על מנת להבהיר כי מדובר בפיברוק של "מם אינטרנט" בלבד.
המם "Burger king foot lettuce" מתייחס לשערורייה שבה צולם עובד של ברגר קינג עומד על שתי קופסאות פלסטיק פתוחות של חסה עם נעליים.
אחד העובדים שהיה במטבח עימו צילם אותו וזמן קצר לאחר מכן התמונה הופיעה בעמוד היוטיוב של 4chan.
המיקום של מסעדת הברגר קינג זוהה לאחר מכן והתמונה המדוברת נשלחה אל חדשות מקומיות, וכתוצאה מכך העובד פוטר.
בסוף שנת 2017, המם תפס תאוצה במדיה החברתית ולאחר סיום דרמטי של הפרשה נהיה ויראלי ביוטיוב והפך לנושא של קריפיפסטות, רמיקסים ופרודיות.
התמונה המפורסמת "דוסון (לירי) הבוכה", בגילומו של ג'יימס ואן דר ביק, מהפרק "True Love" ששודר ב־24 במאי 2000 של סדרת דרמת הנעורים הרומנטית האמריקאית הפופולרית בה כיכב "דוסון קריק", שזכתה לאינספור ממים באינטרנט.
ליוטיוב הועלו סרטונים רבים שכל אחד מהם מציג קליפ, בדרך כלל של שיר, החוזר על עצמו שוב ושוב במשך פרק זמן מסוים שאורכו מגיע לפעמים לכמה שעות.
שמות הסרטונים האלה הם לרוב שם הקליפ אותו הם מציגים ופרק הזמן שהוא חוזר על עצמו.
באינטרנט ישנם הרבה קישורים לתוכן מסוים כביכול, אך למעשה מובילים לקליפ השיר "Never Gonna Give You Up" של הזמר ריק אסטלי.
המקרה הידוע הראשון של התופעה קרה בשנת 2003 כאשר הועלה לאינטרנט לינקים לכתובות שונות בפורום 4chan שהובילו לקליפ.
מכיוון שבפורום לא היה ניתן לראות את הלינק האמיתי, המון משתמשים נפלו בפח.
בעקבות המקרה הועלו לאינטרנט קישורים כוזבים רבים שהובילו למעשה לקליפ וסקר שנערך באפריל 2008 העריך שלפחות 18 מיליון מבוגרים אמריקאים נתקלו בתופעה.
התופעה סייעה להחיות את הקריירה של אסטלי.
התפרצות כתוצאה מהתגרענות, או בלשון עממית התפרצות מנטוס, היא תופעה המתרחשת כשמכניסים סוכריות מנטוס לתוך בקבוק משקה מוגז.
חלק מהאנשים אף סוגרים את הבקבוק לפני התרחשות התגובה הכימית, דבר הגורם להתפוצצות הבקבוק.
הניסוי בוצע על ידי אנשים רבים שתיעדו את מעשיהם והעלו סרטים ותמונות לאתרי אינטרנט שונים.
שבוע הדופלגנגר הוא אירוע מקוון אשר מתרחש במהלך השבוע הראשון בחודש פברואר, ובמסגרתו מחליפים משתמשים ברשתות חברתיות את תמונות הפרופיל שלהם בזו של ידוען הדומה להם במראהו (דופלגנגר).
חוק 34 הוא חוק הומיריסטי האומר כי לכל יצירה שקיימת באינטרנט, קיימת גם גרסה פורנוגרפית.
מקורו של החוק הוא מוובקומיקס שפורסם ב-2003 על ידי פיטר מורליי-סואטר אשר כותרתו הייתה "חוק #34 יש פורנו לזה.
בלי יוצאים מן הכלל." ().
כיכר הכדורים לוד היא עמוד סאטירי ברשתות החברתיות השונות אשר מציג כיכר בעיר לוד בתור מקום תיירותי משגשג, בעודה כיכר תנועה רגילה.
התופעה החלה כיוון שמפעיל העמוד רצה ליצור קשר חיובי בין העיר לוד והמילה "כדורים".
העמודים הפכו לפופולריים מאוד בקרב אוכלוסיית האינטרנט הישראלית, ובזכות ההצלחה ישנה אפילו חנות מזכרות אינטרנטית לעיר לוד ולכיכר.
תופעת טבע היא התרחשות בטבע ללא התערבות אדם, מתוקף חוקי הטבע בלבד.
תופעות טבע מקיפות מגוון רחב של תחומים והיבטים של הטבע, כגון תופעות מטאורולוגיות, תופעות גאולוגיות ותופעות ביולוגיות.
תופעות טבע עוצמתיות במיוחד המסבות נזק לאדם ולסביבה הטבעית נקראות אסונות טבע.
ישנם מספר סוגים של תופעות טבע.
עובש – תופעה שבה חומרים אורגניים מפורקים לצורות חומר פשוטות יותר
תסיסה – המרה של סוכר לחומצות, גזים או אלכוהול
אכלוס יתר מעבר לכושר הנשיאה
תהליכים גאולוגים כוללים סחיפה, פעילות געשית ורעידות אדמה.
תופעות טבע מטאורולוגיות אלימות מכונות סערות.
תופעות רגילות ומחזוריות כוללות את עונות השנה.
במקרים רבים שינוי אקלים הוא סדיר למחצה.
קיימות בטבע תופעות שבסיסן חשמלי או גרעיני, כמו כוח החיכוך, השדה המגנטי של כדור הארץ, ייצור האנרגיה בשמש באמצעות היתוך גרעיני, ואינטראקציות בין חלקיקים.
תופעות שונות מתרחשות בחלל החיצון, בגלל תהליכים המתרחשים בכוכבים או בגופים שמימיים אחרים, או כתוצאה מתנועתם.
דוגמאות לתופעות כאלה הן זריחה ושקיעה של השמש ושל גרמי שמיים אחרים, ליקוי חמה וליקוי לבנה, ואירועים כמו סופרנובה.
תופעות אוקיינוגרפיות כוללות צונאמי, זרמי ים ושבירת גלים.
תופעת פי בצבע היא מעניינת יותר: כאשר מוקרן ראשית האובייקט (למשל, עיגול) בצבע אחד, ובמיקום אחר מוקרן אותו אובייקט בצבע אחר, עדיין תישאר אשליית התנועה ואף תיווסף אשליית שינוי צבע של האובייקט ה"נע".
תופעת 2012 הוא שם כולל לקבוצת אמונות אסכטולוגיות לפיהן אסון או אירוע אחר כלשהו שישנה את העולם אמור היה להתרחש ב-21 בדצמבר 2012. תאריך זה היווה את סיומו של מחזור בן כ-5,125 שנה בלוח הספירה הארוכה של המאיה.
חלק ממאמיני תנועת העידן החדש סברו כי בתאריך זה כדור הארץ ותושביו יעברו שינוי פיזי או רוחני חיובי, וכי שנת 2012 תסמן את תחילתה של תקופה חדשה.
אחרים סברו כי בשנה זו יגיע העולם לקיצו או שיקרה אסון בסדר גודל דומה.
אותם אנשים פיתחו תיאוריות שונות המנסות לשער כיצד זה יקרה כגון התנגשות כדור הארץ עם כוכב לכת תועה או חור שחור, והגעתו של המקסימום הסולארי הבא.
שמועות אלו שהתפרסמו במדיה, זרעו פאניקה אצל מאמיניהן לקראת התקרבות התאריך, אך התאריך חלף והתיאוריות אלו התבדו לחלוטין, כאשר לא נצפו באותו יום תופעות שמיימיות יוצאות דופן.
חוקרי תרבות המאיה לא מצאו נבואות על אחרית הימים באף אחד מהכתבים הידועים של המאיה מהתקופה הקלאסית, ולמעשה הטענה שלוח הספירה הארוכה "נגמר" ב-2012, מסלף את ההיסטוריה של המאיה.
צאצאי המאיה החיים היום לא ייחסו חשיבות מיוחדת לתאריך זה.
המקורות הקיימים מהתקופה הקדומה בנושא מעטים וסותרים אחד את השני, מה שמצביע על כך שכנראה גם בין בני המאיה עצמם היו חילוקי דעות לגבי מה, אם בכלל, יכול היה לסמל התאריך הזה.
לוח הספירה הארוכה של המאיה
לפי הספירה הארוכה, שבו נעשה שימוש במרכז אמריקה בתקופה הפרה-קולומביאנית, הומצא כנראה על ידי האולמקים, אולם הוא נקשר יותר מכל עם בני המאיה מהתקופה הקלאסית (900-250 לספירה).
חלק נכבד מהמידע הכתוב שהשאירו בני המאיה אחריהם, שרד את הכיבוש הספרדי והכתב שלהם פוענח במידה ניכרת.
לפי ממצאי מחקר שנעשה בנושא, המאיה האמינו כי "תאריך האפס" בלוח הספירה הארוכה הוא נקודת זמן בעבר המסמלת את סוף העולם הקודם ותחילת העולם הנוכחי.
נקודת זמן זו תוארכה ל-11 או ל-13 באוגוסט שנת 3114 לפני הספירה לפי הלוח הגרגוריאני, זאת בהתאם לנוסחה שבה בוחרים להשתמש.
כך לדוגמה התאריך המאייני 8.3.2.10.15 מייצג 8 בקטונים, 3 קטונים, 2 טונים, 10 יואינלים ו-15 יום מאז בריאת העולם.
חודש דצמבר 2012 מסמל את סופה של תקופת הבקטון ה-13 (5,125 שנה בקירוב) בלוח הספירה הארוכה.
לפי המיתולוגיה של המאיה, סופו של הבקטון ה-13 סימל את סופו של מחזור הבריאה הקודם ותחילתו של מחזור בריאה חדש.
כיום, ההנחה המקובלת לגבי המתאם לסיומו של הבקטון ה-13 הוא התאריך 13.0.0.0.0, לפי הלוח הגרגוריאני, הוא ה-21 בדצמבר 2012.
בני המאיה קיימו מסורת ארוכה של אמונה ב"תקופות בעולם", אולם העדויות לגבי מה הייתה משמעותה של אמונה זו חלקיות, עובדה שמשאירה מקום למספר פרשנויות.
בשנת 1957, כתבה מוד ווסטר מייקמסון, אסטרונומית וחוקרת תרבות המאיה, ש.
בשנת 1988, הוסיף לכך הבלשן והאנתרופולוג מונרו אדמונסון ואמר .
בשנת 1966, טען האפיגרף מייקל קו בספרו "המאיה" כי
הפרשנות האפוקוליפטית של קו הייתה מקובלת על ידי חוקרים אחרים עד לתחילת שנות ה-90. חוקרים שחקרו את הנושא בשנים מאוחרות יותר הגיעו למסקנה כי בו בזמן שייתכן וסיומו של הבקטון ה-13 היה יכול להוות סיבה לחגיגה למאיה, הוא לא סימל את סופו של לוח השנה.
חוקר תרבות המאיה, מרק ואן סטון, אמר על כך: .
חוקרי תרבות המאיה, לינדה שצ'לה ודייוויד פריידל, הוסיפו לכך ואמרו כי המאיה , וכדי לחזק את טענתם אף ציטטו מספר נבואות של המאיה שנצפו להתרחש לאחר סיומו של הבקטון ה-13. ישנם גם מספר עדויות המצביעות על כך שלא כל בני המאיה ראו דווקא במחזור 5,125 השנים כחשוב ביותר.
למעשה, ערי מדינה מאייניות רבות השתמשו בלוח הספירה הארוכה בצורה שונה.
בני המאיה החיים כיום לא עושים שימוש בלוח הספירה הארוכה ואינם מייחסים חשיבות מיוחדת לבקטון ה-13. למעשה, בלוח הספירה הארוכה השתמשו בני המאיה מהתקופה הקלאסית בלבד.
אחד מזקני המאיה, אפולינריו צ'ילה פיקסטון, והארכאולוג המקסיקני גויילרמו ברנל, טוענים שניהם כי "אפוקליפסה" הוא מונח מערבי שלא קשור לאמונות המאייניות.
הארכאולוג וחוקר תרבות המאיה, חוזה הוצ'ים, טוען כי בני המאיה המודרניים לא רואים שום חשיבות מיוחדת בשנה 2012, וכי אם היה נאמר להם שהעולם הולך להגיע לקיצו הם לא היו מאמינים לכך.
"יש לנו דאגות יותר גדולות בימים אלה, כמו גשם" הם היו עונים לטענת הוצ'ים.
לא ברור איזו משמעות הייתה לבקטון ה-13 בעיני המאיה מהתקופה הקלאסית.
רוב כתבי המאיה מתקופה זו הם בעלי אופי היסטורי ולא כוללים נבואות.
אף על פי כן, קיימים שני ממצאים שייתכן ומזכירים את סופו של הבקטון ה-13; אלו הם מונומנט מספר 6 בטורטוגרו ועל פי מספר השערות, צ'ילאם באלאם.
אתר טורטוגרו, השוכן בדרום מדינת טבסקו שבמקסיקו, מתוארך למאה ה-7 לספירה וכולל סדרה של כתובות המהללות את השליט של אותה תקופה.
בקרב חוקרי תרבות המאיה קיימת הסכמה כי כתובת אחת, הידועה בשם מונומנט מספר 6, מתייחסת לבקטון ה-13. הכתובת שרדה באופן חלקי בלבד.
חוקר תרבות המאיה, מרק ואן סטון, הציע את התרגום המלא ביותר לה:
מעט מאוד ידע על האל (או האלים) בולון יוקטה קוך.
הוא מופיע במספר כתובות כאל המלחמה, העימות והעולם התחתון.
במצבת אבן אחת הוא מופיע כשחבל כרוך סביב צווארו, ובאחרת עם שקיק מבושם.
ההנחה הרווחת היא ששני הדימויים הללו מסמלים ביחד הקרבה לשם סיום תקופת זמן.
למרות זאת, חוקרי תרבות המאיה מרקוס אברל וכריסטיאן פרגר, מאמינים כי ההתייחסות לבולון יוקטה קוך בטורטוגרו היא חיובית, מכיוון שלטענתם המילה המקוטעת שתורגמה כ"ירידתו" מקובלת בכתובות רבות של המאיה המשמשות כהקדשה.
הצ'ילאם באלאם הם קובץ של ספרי מאיה שנכתבו לאחר הכיבוש הספרדי.
הספרים נכתבו בשפת המאיה אך תוך שימוש באלפבית הספרדי.
הצ'ילאם באלאם של טיזימין תורגם ארבע פעמים במאה ה-20, וקיימות מחלוקות רבות לגבי משמעותם של רבים מהמשפטים שבו.
משפט אחת במיוחד רלוונטי לפרשנות של הבקטון ה-13:
האסטרונומית וחוקרת תרבות המאיה, מעוד ווסטר מייקמסון, האמינה כי משפט זה מתייחס ל"אירוע חשוב ביותר שיגיע עם סיומו של הבקטון ה-13 בעתיד הלא רחוק".
תרגומה למשפט זה הוא כדלקמן:
המשך תרגומה לטקסט ממשיך כך: .
באותו זמן מייקמסון עדיין הסתמכה על תיארוכה של ה-13.0.0.0.0 לשנת 1752 ולכן הכוונה בדבריה לגבי "העתיד הלא רחוק" הוא למספר שנים לאחר כתיבת הצ'ילאם באלאם של טיזימין.
התרגום העדכני ביותר של המשפט, שנעשה על ידי הבלשן והאנתרופולוג מונרו אדמונסון, לא תומך בפרשנותה של מייקמסון.
אדמונסון טען כי לוח הספירה הארוכה כמעט ולא מאוזכר בספר.
בדצמבר 2012 הר אוריטורקו בארגנטינה נסגר למבקרים עקב כוונות לבצע במקום אירוע התאבדות המונית.
תופעה היא כל התרחשות הניתנת לצפייה.
בשימושו העממי, מתייחס המונח לאירוע יוצא דופן.
לפי הבלשן יצחק אבינרי, את המילה העברית תופעה חידש הבלשן יצחק אפשטיין.
במציאות, ניתן להבנות תרחישים רבים כ"תופעות", הן ברמת המיקרו, והן ברמת המאקרו, להלן כמה דוגמאות נפוצות להבניות כאלה.
תופעות טבע שונות כגון צונאמי או הוריקן יכולות לגרום להרס רב בסביבה ולאדם והם נקראות אסונות טבע.
במובן המדעי, תופעה היא כל אירוע הניתן לצפייה, או לקליטה של הנתונים הנוגעים בו בדרך אחרת.
התופעה יכולה להיות שגרתית או שלא, וייתכן כי דרוש מכשיר כלשהו על מנת לאסוף נתונים הקשורים בה.
לדוגמה, תופעות שונות בפיזיקה הן תכונות של חומרים, אנרגיה וזמן, כמו כוח המשיכה, אותו גילה אייזק ניוטון או תנועת מטוטלת, בה צפה גלילאו גליליי.
על מנת להסביר תופעה או סדרת תופעות מדעיות משתמשים בתאוריה מדעית.
תופעה חברתית מתייחסת להתנהגות קבוצה של פרטים, בדרך כלל אנשים.
התנהגות זו משפיעה או מושפעת מפרטים אחרים.
תופעות חברתיות יכולות להתפשט לחברה רחבה יותר, או לחלופין להתפס כסטייה חברתית, ואף להאסר.
תופעה מוחשית כפרשנות סובייקטיבית לתופעה טבעית
הפילוסוף הנודע עמנואל קאנט יצר הפרדה בין התופעה, שהיא התפיסה החושית של האירוע לבין "הדבר כשלעצמו".
קאנט סבר כי התופעה היא החוויה, שהיא התפיסה הסובייקטיבית של האינדיבידואל.
התופעה היא למעשה ההפשטה של הדבר, מכיוון שהדבר עצמו אינו נמצא באופן ישיר בתודעת הצופה.
לדברי הפילוסוף גאורג וילהלם פרידריך הגל, החושים מביאים את האובייקט להכרתנו והופכים אותו לתודעה חושית.
תודעה חושית זו הופכת ברוחנו לתודעה מדעית (או דתית), ותודעה מדעית זו הופכת בהמשך הדרך ל"דעה המוחלטת", כלומר להכרה אמיתית ושלמה.
פילוסופים שונים טענו כי לאובייקטים אין קיום מחוץ להכרתנו ולמודעותנו, שכן אין לנו אפשרות להכיר בתכונותיהם האמיתיות.
תופעת ורבורג (Warburg Effect) המכונה גם גליקוליזה אירובית, היא תופעה ביוכימית המאפיינת תאי סרטן ומוגדרת כגליקוליזה מוגברת בסביבה עשירה בחמצן.
במטבוליזם של תאים נורמליים, קצב הגליקוליזה יורד כאשר יש רמות גבוהות של חמצן (אפקט פסטר).
תאים סרטניים, לעומת זאת, ממשיכים לייצר ATP במסלול הגליקוליזה גם כאשר הסביבה רוויה בחמצן.
למעשה אוטו ורבורג, אשר על שמו נקראת התופעה, מצא כי רוב ה-ATP המיוצר על ידי תאי סרטן נוצר במסלול הגליקוליזה תוך יצירה מוגברת של לקטט.
תכונה זו מקנה לתאים הסרטניים מספר יתרונות:
התופעה מקטינה את תלותם של התאים הסרטניים באספקת חמצן.
התופעה מלווה בעיכוב של פעילות המיטוכונדריה ובכך נחסם המסלול האפופטוטי תלוי המיטוכונדריה.
תוצר לוואי של הגליקוליזה המוגברת הוא יצור של חומצה לקטית.
הפרשה של חומצה זו לסביבה החוץ תאית מעלה את חומציות הסביבה ותורמת ליכולות החדירה של התאים הסרטניים לרקמות שכנות וכן תורמת לתהליך האנגיוגנזה שאחד הגורמים לשפעולו הוא סביבה ענייה בחמצן (HIF1).
תוצרים רבים של תהליך הגליקוליזה מנוצלים על ידי התא ליצור חומצות גרעין וחומצות אמינו ולרבייה מוגברת.
תופעת אוטהוף (Uhthoff) היא התופעה בה התסמינים הנוירולוגים של טרשת נפוצה ומחלות דמיאלינטיביות אחרות מוחמרים בעת שטמפרטורת הגוף עולה עקב מזג האוויר, פעילות גופנית, חום, אמבטיה או סאונה.
ייתכן שהחום פוגע בהולכה העצבית הפגועה מלכתחילה עקב אובדן המיאלין.
התופעה תוארה לראשונה בשנת 1890 על ידי ווילאם אוטהוף ששם לב לכך שראייתם של חולים באופטיק נויריטיס ירדה בעת שביצעו פעילות גופנית.
לאחר מכן התגלה כי עליית חום הגוף ולא הפעילות הגופנית עצמה היא שגורמת להחמרת התסמינים הנוירולוגים.
תופעות לוואי הוא מותחן פסיכולוגי אמריקאי משנת 2013, אשר בוים על ידי סטיבן סודרברג מתסריט שנכתב על ידי סקוט ז.
בסרט מככבים ג'וד לאו, רוני מארה, קתרין זיטה–ג'ונס וצ'נינג טייטום.
הסרט עוסק בהשלכות של אשה צעירה שמתחילה לקחת תרופות נוגדות דיכאון, בפרט תרופה חדשה ובדיונית בשם אבליקסה.
<div>כדי לקדם את הסרט, נוצר אתר אינטרנט עבור אבליקסה, וג'וד לאו ענה לשאלות באמצעות אימייל.
הסרט יצא לאקרנים בארצות הברית ב־8 בפברואר 2013.
בעלה של אמילי טיילור (רוני מארה), מרטין (צ'נינג טייטום), משתחרר מהכלא אחרי שריצה עונש מאסר של ארבע שנים על סחר במידע פנים.
זמן קצר לאחר מכן, אמילי מסיעה את עצמה במכוניתה אל תוך קיר בטון בניסיון התאבדות לכאורה.
הפסיכיאטר שהוקצה לה, ג'ונתן בנקס (ג'וד לאו), חושש לביטחונה אך מסכים לשחרר אותה מבית החולים כל עוד היא נפגשת איתו על בסיס קבוע.
אמילי מנסה סדרה של תרופות נוגדות דיכאון, אך כולן נכשלות.
ג'ונתן יוצר קשר עם הפסיכיאטרית הקודמת של אמילי, ויקטוריה סיברט (קתרין זיטה–ג'ונס), שמציעה שאמילי תנסה תרופה חדשה וניסיונית בשם אבליקסה.
ג'ונתן מסרב, אך משנה את דעתו כשאמילי מנסה להתאבד בפעם השנייה על ידי ניסיון קפיצה למסילת רכבת.
התרופה עובדת, ומאפשרת לאמילי לתפקד כרגיל מלבד פרקי סהרוריות – תופעת לוואי של התרופה, שעבורן אמילי לוקחת תרופה נוספת.
לילה אחד, אמילי דוקרת את מרטין למוות בעת הליכה מתוך שינה.
אמילי מועמדת לדין, וג'ונתן נלחם על זיכויה.
הוא מקבל ביקורת פומבית חריפה על כך שהתרשל בתיק של אמילי, ועמיתו מניחים שהוא היה רשלני בשל עומס בעבודה.
אמילי מסכימה להגנת אי־שפיות; נפסק כי היא לא אשמה ברצח בתנאי שתישאר במוסד לחולי נפש, עד שתשוחרר על ידי פסיכיאטר.
בשל הפרסום הרע שנגרם לו עקב התיק, הקריירה של ג'ונתן הרוסה.
הוא מתחיל לחקור את חיה של אמילי, ובהדרגה חושף ראיות המצביעות על כך שניסיונות ההתאבדות שלה מזויפות, ושהיא, למעשה, מעורבת בקשירת קשר פלילי עם ויקטוריה.
ג'ונתן מראיין את אמילי עם מתן סרום אמת.
אמילי מתנהגת כנתונה תחת סם, אך היא אינה יודעת שהוא נתן לה פלצבו.
זה מאשר את החשדות שלו, אם כי עמיתיו לעבודה לא משתפים פעולה.
כשג'ונתן תוקף את ויקטוריה עם ממצאיו, היא שולחת לאשתו תמונות שמרמזות שהוא ניהל רומן עם אמילי; אשתו של ג'ונתן ובנו החורג עוזבים אותו.
ג'ונתן מצליח לסכסך בין אמילי וויקטוריה על ידי שימוש באמצעים משפטיים כדי למנוע מגע ביניהם ולגרום לכל אחת משתיהן להאמין שהשותפה שלה מכרה אותה לג'ונתן בשביל עסקה טובה יותר.
אמילי מגלה לג'ונתן את התגוללות העלילה: היא נהנתה מאורח החיים המפוארים שהיה לה עם מרטין בקונטיקט, ושנאה אותו על שגרם לה לאבד אותם כשנכנס לכלא.
היא הלכה לוויקטוריה למתן ייעוץ; זו גם ננטשה על ידי בעלה, והשתיים הפכו למאהבות.
אמילי לימדה את ויקטוריה על העולם הפיננסי, ואילו ויקטוריה לימדה את אמילי כיצד לזייף הפרעות פסיכיאטריות.
הן החלו לפרט אמצעים לזיוף תופעות הלוואי של אבליקסה כדי לתפעל את מחירי המניות של יצרנית התרופות והמתחרה שלה, מה שיאפשר להן להתעשר.
ג'ונתן מסכים לשחרר את אמילי מהמחלקה הפסיכיאטרית תחת טיפולו.
לבושה במכשיר ציתות, היא מתאחדת עם ויקטוריה, שמקבלת אותה באהבה ומודה בפרטי העלילה בפניה.
ויקטוריה נעצרת על קשירת קשר פלילי לרצח והונאת ניירות ערך, ואמילי, בשל סיכון כפול, כבר לא נושאת באחריות פלילית לחלקה ברצח של מרטין.
כנקמה על החלק של אמילי בעלילה, ג'ונתן, שעדיין מפקח על התיק שלה, רושם לה שתי תרופות ומתאר את תופעות הלוואי שהם יגרמו לה; היא מסרבת בכעס, והוא אומר שלפי תנאי ההסכם שחתמה עליו, יאלץ להמליץ לשלוח אותה בחזרה למחלקה.
אמילי מדברת בזעם על כל מה שעשתה כדי להימנע מלהישלח לכלא בגין מותו של מרטין.
ללא ידיעתה, עורך הדין שלה, אימו של מרטין וקצין משטרה מאזינים מחוץ לדלת, ובעקבות הווידוי לוקחים אותה למעצר ושולחים אותה למחלקה הפסיכיאטרית שנית.
בסצנה האחרונה, ג'ונתן חוזר לחיים נורמליים עם אשתו ובנו החורג.
אמילי, כעת מטופלת בבית חולים פסיכיאטרי, עומדת ובוהה במבט אטום דרך חלון מסורג.
אחות שואלת אותה איך היא מרגישה, והיא מגיבה באדישות: "יותר טוב.
תופעות לוואי, שנקרא בעבר הגלולה המרה, בוים על ידי סטיבן סודרברג, והופק על ידי לורנזו די בונוונטורה, גרגורי ג'ייקובס, וסקוט ז.
ברנס אשר גם כתב את התסריט.
בלייק ליבלי לוהקה לתפקיד הראשי במקור, ומאוחר יותר נודע שרוני מארה תחליף אותה.
בינואר 2012, החברה "Annapurna Pictures" עזבה את הפרויקט, והוא לבסוף קיבל מימון על ידי החברה "Endgame Entertainment".
שלב הצילומים החל ב־5 באפריל 2013, בעיר ניו יורק.
התמונות הראשונות מהסט עלו ב־10 באפריל.
הפסקול המקורי של הסרט הולחן על ידי משתף הפעולה הקבוע של הבמאי סודרברג, תומאס ניומן.
הסרט קיבל תגובות חיוביות בעיקר ממבקרים.
באתר Rotten Tomatoes, לסרט יש ציון של 83%, בהתבסס על 195 ביקורות, עם דירוג ממוצע של 7.3\10. הקונצנזוס באתר מציין: "מותחן חכם וממולח עם שלל תפניות מדאיגות, 'תופעות לוואי' הוא עוד מאמץ מובטח מהבמאי סטיבן סודרברג".
הסרט קיבל השוואות רבות לסרטיו של היצ'קוק.
רוני מארה וג'וד לאו קיבלו תשבחות על הופעתם.
הסרט הגיע למקום השלישי בבוקס אופיס, אחרי "חשבון משותף" ו"מת עליה".
הסרט גרף 32.2$ מיליון בארצות הברית ו־31.2$ מיליון באזורים אחרים, ובסך הכל 63.4$ מיליון.
תופעת הליצנים המפחידים היא תופעה עולמית, במסגרתה אנשים המחופשים לליצנים עוברים ברחובות, מפחידים עוברי אורח ולעיתים אף מתקיפים אותם.
התופעה מתקיימת באתרים כמו יערות, בתי ספר, גנים ציבוריים וסמטאות, בעיקר בשעות הערב והלילה (בשעות החשוכות יותר).
לעיתים ליצנים מצטיידים בסכינים או במסורים חשמליים מסוגים שונים, במטרה להפחיד את העוברים והשבים.
עקב התופעה, רוב המדינות שהתופעה הופיעה בהן הוציאו את הליצנים מהחוק.
התופעה החלה בארצות הברית ובקנדה, והתפשטה ברחבי העולם עם הפצתם של קטעי וידאו ותמונות של הליצנים במדיה החברתית.
החל מ-2013 תצפיות של אנשים לבושים כליצנים מוזרים נרשמו באיטליה, בצרפת ובמדינות נוספות בעולם.
בשנת 2016 החל שטף אירועים ברחבי ארצות הברית וקנדה, ובהמשך הטרנד התפשט למדינות אירופה, לרוסיה, לאוסטרליה, לאמריקה הדרומית, לניו זילנד ולסינגפור.
בספטמבר 2017 התופעה החלה להופיע בישראל.
מרבית האירועים במסגרת התופעה לא הכילו אופי פלילי, אך עם זאת, בכמה מהאירועים נעצרו ליצנים והואשמו בהפחדה, איומים, ניסיונות שוד ותקיפת ילדים ומבוגרים.
בתגובה כמה אנשים החלו להגיב באלימות כלפי אנשים מחופשים לליצנים, לרבות לליצנים רפואיים.
התופעה תועדה בשנת 2016 בארצות הברית ובמדינות אחרות בעולם, לאחר שבאוגוסט 2016 תושב העיירה גרנוויל בדרום קרוליינה בארצות הברית הלך בבגדי ליצן מטריד עם בלונים שחורים.
באוקטובר 2016 התפשטה התופעה לעוד הרבה מדינות בעולם כגון בריטניה, אוסטרליה, גרמניה, רוסיה, ניו זילנד, צרפת ועוד.
בספטמבר 2017, בעקבות הפצת סרט האימה, שמבוסס על הספר "זה", החלה התופעה להתפשט ברחבי ישראל.
בספטמבר ואוקטובר 2017 תפסה התופעה תאוצה בישראל, וזכתה לפרסום רב ברשתות החברתיות ובחדשות.
בתגובה, הודיעו מספר ראשי עיריות בישראל שיתייחסו בחומרה רבה לתופעה.
גם משטרת ישראל התייחסה לתופעה והזהירה נגד התופעה.
המשטרה עצרה ועיכבה בני נוער וילדים שהתחפשו לליצנים והפחידו תושבים בערים שונות.
כדי להילחם בתופעה, הודיעו בשנת 2018 מנהלי בתי ספר ברחבי הארץ כי תיאסר כניסת תלמידים בתחפושות ליצן לשטחי בתי הספר במהלך חג הפורים.
ביולי 2021 דווח על מקרה של נער המחופש לליצן מפחיד באזור פתח תקווה.
מאז לא נרשם או דווח אף מקרה דומה.
חלק מההסברים לתופעה טוענים כי הליצנים מהווים חלק ממסע קידום לסרטו של רוב זומבי "31" (שעוסק בליצנים) או סרטו של אנדרס מוסצ'ייטי "זה", המבוסס על ספרו של סטיבן קינג "זה", כששניהם מציגים נבל לבוש כליצן.
הסופר בנג'מין רדפורד, שכתב את הספר "ליצנים רעים", אמר כי התופעה מהווה חלק מאפקט כדור השלג, כששמועה ודאגות לגיטימיות מתערבבות עם החיפוש האנושי אחר סיפור טוב.
יש שדחו טענות אלה כהיסטריה המונית ואמרו כי זהו רק ליבוי פחד מליצנים שקיים אצל ילדים ומבוגרים כאחד.
תופעת הענישה על בחירה באימהות הוא מונח שטבעו סוציולוגים הטוענים שבמקומות העבודה אמהות עובדות נתקלות בחסרונות רבים הנוגעים לשכר, לאופן שבו הכשירות שלהן נתפסת במקום העבודה, ובהטבות שהן מקבלות ביחס לנשים בלי ילדים.
באופן ספציפי, נשים יכולות לסבול מענישה בשכר על כל ילד, וכתוצאה מכך ישנם מפערים מהותיים בשכר בין אמהות לנשים בלי ילדים אשר גדול לעיתים רבות מפערי השכר במקום העבודה בין גברים ונשים.
אמהות יכולות גם לסבול מכך שלמעסיקים במקום העבודה תהיה חוות דעת פחות חיובית עליהן משום שהן פחות מחויבות לתפקידן מעובדים בלי ילדים, פחות אמינות, ופחות סמכותיות מאשר עובדים בלי ילדים.
לפיכך, אמהות עשויות לחוות חסרונות במונחים של היכולת למצוא עבודה, שכר, וניסיון בעבודה היומיומית.
ההסבר השכיח ביותר לענישה על הבחירה באימהות הוא שהלידה וגידול הילדים משבשים את החינוך הפורמלי וההכשרה המקצועית של הנשים שבוחרות בכך.
עם זאת, ממצאים מעידים על כך שההבדלים בחינוך וההכשרה בין אמהות לנשים בלי ילדים אינם מסבירים לחלוטין את תופעת הענישה על הבחירה באימהות.
בארצות הברית לדוגמה פערי השכר אינם זהים בכל האומה, שכן הם נוטים להשתנות ממדינה למדינה ותחום עיסוק אחד למשנהו.
בעוד שפערי השכר פחות בולטים בתפקידי ההוראה והסיעוד, שכן אלה משום שהם ענפים בהן עובדות בעיקר נשים.
עם זאת, בענף הבנייה בארצות הברית למשל, הפער בשכר הופך מהותי בהרבה ואף יותר עבור נשים שחורות או נשים היספניות.
אם הנשים הללו יהפכו לאמהות, פערי השכר שלהן יהפכו להיות משמעותיים אף יותר, שכן הן יאלצו להפסיד ימי עבודה רבים ולרוב מדיניות החברה תהיה פחות סלחנית כלפיהן.
אמהות חד-הוריות לעומת אמהות שחיות עם בן זוג
לאמהות חד-הוריות יש לא רק קשיים פיננסית רבים יותר אלא גם מחסור באינטראקציה חברתית חיובית ותמיכה חברתית בכוח העבודה.
אמהות חד-הוריות חוות גם סבירות גבוהה יותר להתפתחות של סיבוכים בריאותיים.
אמהות חד-הוריות ניצבות בפני מכשולים נוספים כאשר הן מנסות להישאר במקום עבודה מסוים לאורך זמן בשל הסיכון המוגבר משום שבמוקדם או במאוחר הן יצטרכו לפספס ימי עבודה בשל האתגרים שכרוכים במציאת מסגרות איכותיות, אמינות ובמחירים סבירים לילדיהן.
גיל האמהות לרוב מהווה תפקיד מכריע במידת ההשפעה של תופעת הענישה על הבחירה באימהות על האמהות.
מחקר שבוצע גילה שההשפעות של האמהות מהותיות יותר בגיל צעיר, והן פחות מהותיות כשהאם מגיעה לגיל 40 או 50. לפיכך לרוב עבור אם שבוחרת להביא ילדים בגיל צעיר יותר, הקריירה שלה לרוב תהיה יותר מושפעת מתופעת הענישה על הבחירה באימהות מאשר אמהות שבוחרות לחכות עד לאחר שהצליחו להתבסס בתחום הקריירה.
נשים שיש להן ילדים בתחילת הקריירה צריכות לעשות התאמות גדול יותר בחייהן כגון להשקיע פחות זמן ומשאבים בחינוך/הכשרה המקצועית שלהן, ולוותר על יותר הזדמנויות שנקרות בדרכן.
לבחירות הללו עשויות להיות השפעה ממושכת בהרבה על מהלך הקריירה של האישה מאשר נשים שבוחרות להביא ילדים רק לאחר שהן התבססו בתחום הקריירה.
הולדת ילד בגיל צעיר מחזק את הרעיון של האימהות כמעמד שנובע מבחירה ועלול בשל כך לשקף בעיני מעסיקים שהאישה בחרה באמהות על פני קריירה.
תופסת הוא סרט קומדיה אמריקאי.
הסרט מבוסס על סיפור אמיתי על קבוצת גברים שפורסם ב"וול סטריט ג'ורנל", שאותם משחקים אד הלמס, ג'ייק ג'ונסון, חניבעל בורס, ג'ון האם וג'רמי רנר, ששיחקו במשך חודש כל שנה תופסת.
הסרט יצא לאקרנים ב-15 ביוני 2018, על ידי אולפן האחים וורנר.
במרכזו של הסרט עומדים חמישה גברים, הוגאן (אד הלמס), בוב (ג'ון האם), צ'ילי (ג'ייק ג'ונסון), סייבל (חניבעל בורס) וג'רי (ג'רמי רנר), חברי ילדות ותיקים, שככל שהשנים עוברות הם מתרחקים ומתקשים להיפגש.
הם החליטו על מסורת מקורית ומיוחדת, שתעזור להם להתגבר על המגבלות ולשמור על קשר.
כל שנה, בכל חודש מאי, כולם עוזבים את עיסוקיהם ומשחקים את משחק הילדות המפורסם "תופסת".
הזמן והמרחק עושים את שלהם, אבל המסורת נמשכת ועובדת.
כאשר ג'רי, שמחזיק בתואר "ההוא שאף פעם לא נתפס", מתחתן, הארבעה מחליטים להתאחד ולנסות לנצל את החתונה שלו כדי להפתיע ולנסות לתפוס אותו.
הם מצרפים לתוכנית שלהם גם את אנה (איילה פישר), אשתו של הוגאן, ואת רבקה (אנאבל וואליס), כתבת של "וול סטריט ג'ורנל" שבאה במקרה לראיין את בוב, אך הבנות אינן מורשות לשחק כי זהו משחק לבנים בלבד.
ברגע שהם מגיעים לעיר הולדתם, ספוקיין שבוושינגטון, הם מפתים את ג'רי להיכנס למועדון הקאנטרי המקומי שבו יתחתן על מנת לתפוס אותו, אך הם נכשלים מכיוון שג'רי טוב יותר מדי במשחק.
ג'רי מציג את ארוסתו סוזן, והחברים מביעים אכזבה מכך שלא הוזמנו לחתונה למרות היחסים ההדוקים שלהם.
ג'רי מסביר להם שהם לא הוזמנו כי הוא רוצה חתונה נורמלית והוא לא רוצה שהם כל הזמן ינסו לתפוס אותו.
הם מסכימים לא לשחק את המשחק בשום אירוע שקשור לחתונה בתמורה להזמנות לחתונה.
למרות זאת, הקבוצה עושה מספר ניסיונות לתפוס את ג'רי גם לפני וגם מיד אחרי האירועים הקשורים לחתונה.
הקבוצה מנסה לבנות תוכנית על מנת לתפוס את ג'רי.
לאחר שהתברר שג'רי משתתף בפגישות של אלכוהוליסטים אנונימיים, הקבוצה מחליטה לטרפד את פגישתו הבאה שאמורה להיות ביום חתונתו.
כהכנה הם נועלים כל יציאה ומניחים מלכודות עכברים על האדמה בחוץ כדי למנוע מג'רי לקפוץ מהחלונות.
הם מבצעים את המהלך שלהם וכמעט תופסים את ג'רי, אבל ברגע שהוא מוצא את עצמו לכוד, ג'רי נועל את עצמו במחסן של היין בבניין.
הוא נשאר שם מספר שעות בזמן שהחבר'ה צרים על החדר, עד שסוזן מגיעה מספר שעות לפני שהחתונה עומדת להתחיל.
סוזן אומרת לג'רי ולאחרים שהם מסכנים את החתונה בגלל משחק ילדותי, ולפתע היא מתעלפת ועוברת הפלה.
צ'ילי משוכנע שמדובר בתחבולה, אך המצב נראה אותנטי, וג'רי עצמו גם אומר להם שזה לא משחק ושאם התינוק שלו ימות הוא יהרוג אותם.
החבר'ה מקבלים הודעות שהחתונה נדחית בגלל ההפלה.
עם זאת אנה חושדת, אך רואה כי השושבינות כולן פרסמו פוסטים דומים באינסטגרם.
אנה יוצרת עבור בוב פרופיל מזויף כדי לפתות את אחת השושבינות שהכירה את בוב לומר את האמת.
ברגע שהם מקבלים גישה לפרופיל הפרטי של השושבינה הם רואים פוסט של השושבינה של סוזן בשמלתה עם הבהרה שהחתונה תתקיים בזמנה.
החבורה מתרגזת מהטריק של ג'רי ומחליטה לפוצץ את החתונה.
עם הגעתם, סוזן מאשרת את המתיחה, כולל ההיריון המזויף.
הוגי כועס על ג'רי ומחליט לתפוס אותו ברגע שהטקס יסתיים.
הוגי מסתער על ג'רי, אך מחמיץ ובסופו של דבר מכה בטעות את הכומר ונופל על האדמה.
לאחר מכן, הוגי מאבד את הכרתו, ג'רי חושב שהוגי מעמיד פנים שאיבד את ההכרה, אך אנה מאשרת שמצבו של הוגי חמור וקוראת לאמבולנס.
כולם נפגשים בבית החולים, שם הוגי אומר להם שהוא חולה בסרטן הכבד.
ג'רי גם מגיע לבקר אותו ביחד עם סוזן.
ג'רי אומר לחבר'ה שהוא אף פעם לא היה קרוב אליהם כמו שהם היו קרובים אחד לשני, והוגי מסביר לו שזה נכון רק מפני שפיזית הם היו יותר קרובים אך בו מעולם לא היה אפשר לגעת.
הוגי מבקש מג'רי להסכים לו לתפוס אותו ולאחר התלבטות ג'רי מסכים.
הוגי תופס אותו ואז הם ממשיכים את המשחק בבית החולים כאשר הפעם גם אנה ורבקה מורשות להצטרף.
שם השחקן שם הדמות אד הלמס הוגאן (הוגי) מלואי ג'רמי רנר ג'רי פירס ג'ון האם בוב קלחאן ג'ייק ג'ונסון רנדי "צ'ילי" קיליאנו חניבעל בורס קווין סבול אנבל ווליס רבקה קרוסבי כתבת הוול סטריט ג'ורנל איסלה פישר אנה מלואי אשתו של הוגאן לסלי ביב סוזן ארוסתו של ג'רי
הסרט יצא לאקרנים ב-15 ביוני 2018.
תופעת טבע – כי הטבע זה הבית הוא ארגון ישראלי לחילוץ ועזרה, המיועד לסייע למי שנתקע בדרך.
בין השאר עוסק הארגון גם בשיקום הטבע, חיפוש נעדרים, עזרה לכוחות הביטחון במקרי חרום, ארגון טיולים לאנשים בעלי מוגבלויות, ארגון טיולים לכלל הציבור ופעילויות נוספות הקשורות לערכי הטבע.
הארגון הוקם במרץ 2012 על ידי הראל רצון, לאחר שזיהה את הצורך במתן מענה לאנשים שנתקעים בדרכים או בשטח, ונותרים ללא מענה או נאלצים לשלם סכומים ניכרים לצורך חילוצם.
המוטיבציה להקמת הארגון הגיע לאחר שהראל רצון, מיסד הארגון, נתקע בעצמו בשטח והרגיש כי גורמים שונים שפנה אליהם לעזרה, מנצלים את מצוקתו ובאים בדרישות כספיות לא סבירות לדעתו.
בראשית הוקם הארגון במסגרת של קבוצת חברים חובבי שטח, שעזרו זה לזה.
הארגון צמח במהרה ובתוך חצי השנה הראשונה להקמתו הגיע לכ-1,700 מתנדבים.
נכון לינואר 2020 מונה הארגון יותר מ-30,000 מתנדבים הפרושים בכל ישראל.
אחד מעקרונות היסוד בארגון הוא קבלה של כל אדם ללא תנאי או הבדלי דת/מין/גזע ולאום.
כל אשר נדרש מהחברים הוא הרצון לתת לאחר בלא תמורה.
בהתאם לזאת, הארגון מהווה חתך של כלל האוכלוסייה וחברים בו אנשים ממגזרים שונים בחברה הישראלית.
בשנת 2018 התאגד הארגון באופן פורמלי במסגרת של עמותה בשם "הטבע זה הבית".
עם זאת הארגון ממשיך להיות מזוהה ומוכר בשם "תופעת טבע".
עזרה לכוחות הביטחון במצבי חרום
ארגון מפגשים ופסטיבלים המוקדשים לאהבה לטבע
פעילות החילוץ בדרך, מהווה אבן יסוד של פעילות הארגון.
הארגון מפעיל מוקד מבצעי טלפוני לקבלה של פניות.
המוקד פעיל 364 ימים בשנה (כל השנה מלבד יום כיפור), 24 שעות ביממה.
המוקד מופעל על ידי מתנדבים, אשר מקבלים את הפניות, ומפנים אותן בהתאם לצורך ל-130 קבוצות whatsapp.
המתנדבים החברים בקבוצות נענים לפי יכולתם, לפי למיקומם הגאוגרפי ובהתאם לציוד החילוץ שברשותם.
סוגי החילוצים בהם מטפל הארגון הם:
עזרה לכוחות הביטחון בעיתות חרום
'תופעת טבע' עובדת בשיתוף עם משטרת ישראל ואיחוד הצלה לצורך איתור והצלה של נעדרים.
במקרי חרום מסוג זה, מקימה תופעת טבע חפ"ק חירום במקום, ומוציאה מתנדבים רגליים ורכובים לשטח, לצורך סריקה וחיפושים.
במקרי חרום כפי שקרה באירוע השיטפונות בנהריה בחורף 2020, מתגייסת תופעת טבע לעזרת כוחות הביטחון בנושא חילוץ ועזרה ככל הנדרש.
תופעת העדר או התנהגות העדר היא התנהגות של אנשים בקבוצה, הפועלים באופן קולקטיבי ללא יעד ברור או מרכזי, תוך התנהגות כגוף אחד וויתור על מטרותיהם הנפרדות.
התנהגות זו אינה ניתנת להסבר במונחים אינדיבידואליים.
תופעת העדר מתרחשת גם אצל בעלי חיים בעדרים, להקות, להק ציפורים, להקות/קבוצות דגים וכן הלאה.
אצל בני אדם התופעה יכולה לבוא לידי ביטוי בהפגנות, מהומות ושביתות כלליות, אירועי ספורט, מפגשים דתיים, התפרצויות אלימות של אספסוף ואף בתהליכי קבלת החלטות יומיומיים, ומשפיעה גם על כושר השיפוט וגיבוש דעה אצל אנשים.
ההתנהגות העדרית בבסיסה היא חיקוי ההחלטות של אחרים, תוך התעלמות ממידע רלוונטי שיש בידי מקבל ההחלטה.
התנהגות חיקוי כזו אינה בהכרח חסרת בסיס, למשל במקרים שבהם אחרים יודעים משהו שמקבל ההחלטה אינו יודע, ואז החיקוי הוא יעיל.
בהתנהגות העדר באים לידי ביטוי שני מאפיינים בסיסיים: גם החיקוי (ההליכה אחר העדר) וגם ההתעלמות ממידע קודם.
החוקרים ראפט, צ'ייטר ופרית' הציעו גישה משולבת לתופעת התנהגות העדר, המתארת שתי סוגיות מרכזיות: מנגנון של העברת המחשבות או התנהגות בין אנשים יחידים ודפוסי הקשרים ביניהם.
הם הציעו כי שילוב גישות התנהגותיות-תאורטיות שונות בתחום תופעת העדר, יאירו את הקיום של המושג בתחומים רבים, החל ממדעי המוח הקוגניטיביים ועד כלכלה.
התופעה מתרחשת לעיתים בעקבות היווצרות של תחושה (או תחושה לכאורה) של סכנה משמעותית היכולה להשפיע על הישרדות הקבוצה, או כשנוצרת בקבוצה דינמיקה שמושכת את הפרטים להיות חלק מהתנהגות קבוצתית.
קבוצת בעלי חיים הנמלטת מטורף מסוכן היא דוגמה לתופעת העדר בעולם הטבע.
בשנת 1971, במאמר המצוטט לעיתים קרובות "גאומטריה לעדר האנוכי", הביולוג האבולוציוני ויליאם דונלד המילטון טען כי כל פרט שהוא חלק מקבוצה מצמצם את הסכנה לעצמו, על ידי כך שהוא מתקרב ככל האפשר למרכז הקבוצה הנמלטת.
כך העדר, כשהוא נע ביחד, נראה כלפי חוץ כיחידה אחת בלתי נפרדת, אך תפקודו של העדר נובע מתוך התנהגותם הבלתי מתואמת של יחידים הדואגים קודם כל לצרכים של עצמם.
ישנם מינים של בעלי חיים שגודלם ויכולותיהם כאשר הם לחוד אינם מאפשרים להם קיום עצמאי, ולכן אורח חייהם הבסיסי הוא של התנהגות קולקטיבית, למשל: נמלים, דבורים, להקות ציפורים, להקות דגים ועוד.
ציפורים נוהגות לעוף בלהקה מאחר שהדבר מקטין את הסיכוי שטורפים יתקפו אותן.